text: Regentparret til Sønderborg
  15 juli 2010 kl. 16.48
  Regentparret ankommer mandag til Sønderborg med Kongeskibet Dannebrog, hvorefter dronning Margrethe og prins Henrik flytter ind på Gråsten Slot for at samles med familien i løbet af sommeren.
  Kongeskibet ankommer ved 9.30-tiden.
  Her er et program for ankomsten:
  
  Klokken 10
  Regentparret ankommer med Kongeskibet til Sønderborg Havn.
  De modtages af statsforvaltningsdirektør, stiftamtmand Ninna Würtzen.
  Der udbringes et nifoldigt leve.
  Hjemmeværnets Musikkorps København spiller Kong Christian.
  Modtagelseskomiteen præsenteres.
  Regentparret hilser på publikum.
  
  Klokken 10.15
  Regentparret med følge kører til Gråsten via Broager/Ulsnæs.
  Undervejs passeres Dybbøl Mølle, hvor børn og medarbejdere fra Dybbølsten Børnehave har taget opstilling.
  
  Klokken 10.35
  Regentparret ankommer til Gråsten Torv.
  Modtages af borgmester Aase Nyegaard.
  Hilser på Sønderborg byråds medlemmer.
  Velkomsttale ved borgmester Aase Nyegaard.
  Regentparret hilser på publikum.
  
  Klokken 10.55
  Regentparret kører til Gråsten Slot.
  